คณะวิศวกรรมศาสตร์ มหาวิทยาลัยธรรมศาสตร์ ดีเดย์ ใช้ ’ห้องเรียนออนไลน์’ตั้งแต่วันนี้ 16 มีนาคมเป็นต้นไปจนกว่าสถานการณ์จะดีขึ้น
คณะวิศวกรรมศาสตร์ มหาวิทยาลัยธรรมศาสตร์ ดีเดย์ ใช้ ’ห้องเรียนออนไลน์’ตั้งแต่วันนี้ 16 มีนาคมเป็นต้นไปจนกว่าสถานการณ์จะดีขึ้นรองศาสตราจารย์ ดร.ธีร เจียศิริพงษ์กุล คณบดี คณะวิศวกรรมศาสตร์ มหาวิทยาลัยธรรมศาสตร์ (TSE) กล่าวว่า จากสถานการณ์การแพร่ระบาดของ COVID-19 ทางคณะวิศวกรรมศาสตร์ มหาวิทยาลัยธรรมศาสตร์ ออกมาตรการลดความเสี่ยงการแพร่ระบาดของ COVID-19 ด้วยการปรับรูปแบบการเรียนการสอนไปสู่ ‘ห้องเรียนออนไลน์’ โดยกำหนดให้คณาจารย์ TSE ทุกคนทำการสอนวิชาบรรยายทั้งหมด ผ่านแพลตฟอร์มดิจิทัลตั้งแต่วันจันทร์ที่ 16 มีนาคม 2563 เป็นต้นไป จนกว่าสถานการณ์จะดีขึ้น ทาง TSE ได้จัดทีมทำงานเพื่อแนะแนวทางให้บุคลากรสามารถสอนรายวิชาต่างๆ ให้กับนักศึกษาได้อย่างมีประสิทธิภาพและทันท่วงที โดยไม่จำเป็นต้องมารวมตัวอยู่ในสถานที่เดียวกัน สำหรับการใช้ ‘ห้องเรียนออนไลน์’ แทนห้องเรียนนั้น นับว่ามีข้อดีจำนวนมาก โดยสามารถสอนแบบเรียลไทม์ ผู้สอนสามารถสตรีมมิ่งไฟล์เนื้อหาที่ต้องการเปิดให้นักศึกษาดูได้แบบเรียลไทม์ ผ่านฟังก์ชัน ‘เฟซบุ๊ก ไลฟ์’ ขอเพียงมีคอมพิวเตอร์และอินเทอร์เน็ตก็เริ่มทำการไลฟ์ได้ทันที และนักศึกษาสนุกกับการถาม-ตอบ ในการเรียนการสอนผ่านระบบออนไลน์ จะสร้างบรรยากาศที่ผ่อนคลายแก่นักศึกษามากขึ้น ส่งผลให้มีความกล้าที่จะแสดงความคิดเห็นมากขึ้นผ่านการพูด หรือพิมพ์ข้อความ (Comment)  สามารถดูย้อนหลังได้ เมื่อจบการไลฟ์ ระบบจะทำการบันทึกวิดีโอเก็บไว้บนหน้าไทม์ไลน์โดยอัตโนมัติ นักศึกษาจึงสามารถเข้าไปย้อนดูเนื้อหาที่เรียนย้อนหลังได้ หากไม่เข้าใจจุดไหน ก็สามารถเลือกดูเฉพาะช่วงเวลาได้  และสามารถส่งงานระหว่างผู้สอน-ผู้เรียนได้สะดวก ไม่ว่านักศึกษาจะมีคำถาม หรือจะส่งงานให้อาจารย์ตรวจก็เป็นเรื่องง่ายนอกจากนี้ ยังได้ประยุกต์ใช้แพลตฟอร์มดิจิทัลอื่นๆ มาช่วยสนับสนุนการเรียนการสอนออนไลน์จำนวนมาก อาทิ เฟซบุ๊ก กรุ๊ป (Facebook Group) เฟซบุ๊ก ไลฟ์ (Facebook Live) แฮงก์เอาท์ (Hangouts) และ Zoom Microsoft Teams สำหรับบุคลากรทางการศึกษาที่สนใจ สามารถเข้าไปดูวิดีโอแนะนำการใช้งานได้ที่ ยูทูป แชลแนล (YouTube Channel) ของ TSE https://www.youtube.com/channel/UCUUdPglY16NxQnttIGM2xpw